als_Latn dik_Latn sag_Latn
-
-
-
Qytetarët Aktiv për Prizrenin, në njëvjetorin e dënimit të kryetarit të Prizrenit Ramadan Muja, vendosën tortë para dyerve të objektit komunal i njohur si “Shtëpia e Bardhë”.
Kastriot Jahaj nga Grupi i Qytetarëve Aktiv tha se drejtësia vendore dhe EULEX-i po keqpërdoren nga politika dhe mekanizmat parapolitik, duke mos i gjykuar rastet politike si ky i Ramadan Mujës me qëllim që të mbahen pozitat e uzurpuara.
“Sot në njëvjetorin e dënimit të kryetarit Muja, ne i bëjmë thirrje institucioneve të drejtësisë, vendore dhe ndërkombëtare, që sa më parë ta kryejnë punën e tyre dhe të veprojnë ndaj kriminelëve të cilët vazhdimisht po i shkatërrojnë institucionet tona edhe po ia ulin dinjitetin e qytetarit tonë”, tha Jahaj.
Në njëvjetorin e dënimit me kusht, ata ia kishin sjellë një tortë Ramadan Mujës.
“Ne për me e shënu këtë ditë të turpshme për komunën e Prizrenit, ia kemi bërë një tortë kryetarit të dënuar Ramadan Muja, ku ia urojmë njëvjetorin prej kur është kryetar i dënuar dhe uzurpator i komunës së Prizrenit”, shtoi Jahaj.
Por dhurata e Mujës më pas u hedh në plehra nga sigurimi i komunës.
Edhe Lëvizja Vetëvendosje e ka shënuar ditën e njëvjetorit të dënimit me kusht të Ramadan Mujës.
“Ne aktivistët e Lëvizjes Vetëvendosje, përmes këtij aksioni simbolik, kujtojmë një vit të ngufatjes së vendit tonë nga njerëzit e dënuar, një vit të dështimit të institucioneve të drejtësisë dhe një vit të përpjekjes sonë nga çlirimi i krimit të organizuar, me shpresë që vitin e ardhshëm nuk do të takohemi në rrethana të tilla”, tha Millaku.
komento përmes
unk unk unk als_Latn als_Latn als_Latn als_Latn als_Latn als_Latn als_Latn als_Latn als_Latn